Document ID: 32005R0081

UREDBA KOMISIJE (ES) št. 81/2005
z dne 19. januarja 2005
o spremembi Uredbe (EGS) št. 3077/78 o enakovrednosti spričeval, ki spremljajo hmelj, uvožen iz držav nečlanic, s certifikati Skupnosti
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 1696/71 z dne 26. julija 1971 o skupni ureditvi trga za hmelj (1) in zlasti odstavka 2 člena 5 Uredbe,
ob upoštevanju naslednjega:
(1)
V Uredbi Komisije (EGS) št. 3077/78 (2) so za tretje države določeni organi, pooblaščeni za izdajo spričeval, ki spremljajo hmelj in hmeljne proizvode uvožene iz teh držav in so priznana kot enakovredna certifikatom iz člena 2 Uredbe (EGS) št. 1696/71.
(2)
Zaradi pristopa Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške k Evropski uniji se naj organi teh novih držav članic ne uvrščajo več na seznam Priloge k Uredbi (EGS) št. 3077/78.
(3)
Uredbo (EGS) št. 3077/78 je treba zato ustrezno spremeniti.
(4)
Ukrepi, predvideni v tej uredbi, so v skladu z mnenjem Upravljalnega odbora za hmelj -
SPREJELA NASLEDNJO UREDBO:
Člen 1
Priloga k Uredbi (EGS) št. 3077/78 se nadomesti z besedilom priloge k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. januarja 2005

Labels: 17
5
3
6
18
15